
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμού προϋφισταμένου του 
έτους 1923 περιοχή του υγροβιότοπου «Μικρό και Μεγάλο Λι- 
βάρι» του δήμου Ιστιαίας και κοιν. Ασμηνίου (Ν. Εύβοιας)». 1 
Έγκριση μεταφοράς συντελεστή δόμησης διατηρητέου ακινήτου, 
που βρίσκεται εντός του εγκεκριμένου ρυμοτομικού σχεδίου του 
δήμου Αθηναίων». 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός Ζώνης Οικιστικού Ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμού προϋφισταμένου του έτους 1923 
περιοχή του υγροβιότοπου «Μικρό και Μεγάλο Λιβάρι» του δήμου 
Ιστιαίας και κοιν. Ασμηνίου (Ν. Εύβοιας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 παρ. 1 και 2 του Ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33), όπως τροποποιήθηκε με την παρ. 14 του άρθρου 
8 του Ν. 1512/1985 «Τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων Ταμείου Νομικών» (Α' 4). 

2. Τις διατάξεις του άρθρου 21 παρ. 1 του Ν. 1650/1986 «Για την 
προστασία του περιβάλλοντος» (Α 60). 

3. Τις διατάξεις του άρθρου 23 παρ. 1 εδ. δ. του Ν, 1558/1985 
«Κυβέρνηση και Κυβερνητικά Όργανα» (Α' 137). 

4. Το 657/7.2.1989 έγγραφο του ΤΠ. ΠΕ Ν. Εύβοιας προς την 
κοινότητα Ασμηνίου και το γεγονός ότι δεν απάντησε μέχρι σήμερα. 

5. Την 76/1985 γνωμοδότηση του δημοτικού Συμβουλίου Ιστιαίας. 

6. Το Ηα/2555/30.9.1987 έγγραφο Δασαρχείου Ιστιαίας. 

7. Το 2123/26.8.1987 έγγραφο της Δ/νσης Βιομηχανίας Νομαρ¬ 
χίας Εύβοιας. 

8. Το 1048/161/8.2.1988 έγγραφο της Κτηματικής Εταιρείας 
του Δημοσίου (ΚΕΔ). 

9. Την 5/πρακ. 12/1989 γνωμοδότηση του Συμβουλίου Χωροτα¬ 
ξίας Οικισμού και Περιβάλλοντος Ν. Εύβοιας. 

10. Τις 752/1989 και 81/1990 γνωμοδοτήσεις του Συμβουλίου 
της Επικράτειας με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 


Άρθρο 1 

Καθορίζεται Ζώνη Οικιστικού Ελέγχου (Ζ.Ο.Ε.) στην εκτός σχεδίου 
και εκτός ορίων οικισμών προϋφισταμένων του έτους 1923 ευρύτερη 
περιοχή του βιότοπου «Μικρό και Μεγάλο Λιβάρι» του δήμου Ιστιαίας 
και κοινότητας Ασμηνίου (Ν. Εύβοιας) όπως το όριο της ζώνης φαίνεται 
στα σχετικά επτά (7) πρωτότυπα διαγράμματα σε κλίμακα 1:5000 που 
θεωρήθηκαν από τον Προϊστάμενο της Δ/νσης Τυπογραφικών Εφαρμο¬ 
γών με την 29683/1990 πράξη του και που αντίτυπά των σε φωτοσμί¬ 
κρυνση δημοσιεύονται με το παρόν διάταγμα. 

Άρθρο 2. 

Μέσα στη Ζ.Ο.Ε. όπως περιγράφεται στο προηγούμενο άρθρο καθο¬ 
ρίζονται κατά περιοχές, που φαίνονται στο ίδιο διάγραμμα με στοιχεία 1 
και 2, κατώτατο όριο κατάτμησης, χρήσεις γης, όροι και περιορισμοί 
δόμησης όπως στο επόμενο άρθρο. 

Άρθρο 3. 

Α. Περιοχές με στοιχείο 1 (πυρήνας υγροβιότοπου). 

Περιλαμβάνουν τις λιμνοθάλασσες Μικρό και Μεγάλο Λιβάρι και ει¬ 
δικότερα τη λεκάνη απορροής τους και τη Ζώνη ξηράς που περιβάλλει 
τις λιμνοθάλασσες. Οι περιοχές αυτές καλύπτονται από πλούσια, υδρό¬ 
βια και παράχθια βλάστηση. 

Απαγορεύεται κάθε δραστηριότητα και επέμβαση με εξαίρεση τη λει¬ 
τουργία του Ιχθυοτροφείου στο Μεγάλο Λιβάρι στον χώρο και με τη συ¬ 
γκεκριμένη μορφή λειτουργίας που έχει εγκριθεί και επιτρέπεται η δό¬ 
μηση μόνο για τα απαραίτητα έργα για την ίδρυση του ιχθυοτροφείου. 

Ειδικότερα επιτρέπεται η ίδρυση μόξνο του ιχθυογεννητικού σταθμού 
(χρήση εκκολαπτηρίου και όχι εκτροφείου και με περιορισμένο αριθμό 
δεξαμενών προπάχυνσης ιχθυδίων, με τους απαραίτητους βοηθητικούς 
χώρους - μηχανοστάσιο, γραφείο, κατοικία φύλακα) και με την προϋπό¬ 
θεση της έγκρισης υδρογεωλογικής μελέτης με καθορισμένους όρους 
άντλησης ώστε να μην επηρεασθεί η στάθμη των νερών του υγροβιότο¬ 
που. 

Επιτρέπεται επίσης η διεξαγωγή επιστημονικών ερευνών και η εκτέ¬ 
λεση εργασιών που αποσκοπούν στην διατήρηση των χαρακτηριστικών 
του-οικοσυστήματος, εφόσον εξασφαλίζεται υψηλός βαθμός προστασίας 
μετά από έγκριση των αρμοδίων υπηρεσιών περιβάλλοντος του Υπουρ¬ 
γείου Περιβάλλλοντος, Χωροταξίας και Δημοσίων Έργων και του οι¬ 
κείου Δασαρχείου. 

Β. Περιοχή με στοιχείο 2. 

Η περιοχή αυτή περιλαμβάνει, τον κάμπο που περιβάλλει τις λιμνο¬ 
θάλασσες Μεγάλο και Μικρό Λιβάρι. 

Η έκταση της περιοχής αυτής καλύπτεται κύρια, από καλλιέργειες 
και αποτελεί αναπόσπαστο τμήμα για την προστασία του «πυρήνα» των 
υγροβιότοπων. 

1. Στην παραπάνω περιοχή επιτρέπεται η δόμηση μόνο για κατοικία 
με μέγιστη συνολική επιφάνεια ορόφων των κτιρίων 80 τ.μ. για δραστη¬ 
ριότητες σχετικές με την γεωργία και ειδικότερα: 

-Γεωργικές αποθήκες μέχρι 50 τ.μ. 

-Κατασκευή ελαφρών λυομένων στεγάστρων. 

-Δεξαμενών. 

-Θερμοκηπίων μετά από σύμφωνη γνώμη των αρμοδίων υπηρεσιών 
Περιβάλλοντος του Υπουργείου Περιβάλλοντος, Χωροταξίας και Δημο¬ 
σίων Έργων. 

2. Το κατώτατο όριο κατάτμησης και αρτιότητας των γηπέδων ορί¬ 
ζεται σε 8 στρέμματα. 

3. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα γήπεδα, τα οποία κατά την ημέρα δημοσίευσης 
του παρόντος έχουν εμβαδόν 4 στρέμματα. Η παρέκκλιση αυτή δεν 
ισχύει για τη χρήση κατοικίας. 

4. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις του από 6.10.1978 Π. 
Δ/τος (Δ' 538) όπως ισχύει. 

5. Επιτρέπεται η επισκευή υπαρχόντων κτισμάτων έστω και αν η 
χρήση τους αντίκειται στις διατάξεις του παρόντος διατάγματος. Επι¬ 
βάλλεται οι υπάρχουσες κατοικίες, μεταποιητικές ή τουριστικές κ.λπ. 
μονάδες, να απομακρύνουν τα λύμματά τους και να έχουν στεγανούς 
βόθρους ή εγκαταστάσεις βιολογικού καθαρισμού. 

6. Οικοδομικές άδειες που έχουν εκδοθεί με τις προγενέστερα ισχύου- 
σες διατάξεις ή έχει υποβληθεί ο πλήρης φάκελλος με τα απαραίτητα 
για την έκδοση της οικοδομικής άδειας στοιχεία καθώς και κάθε άλλη 
έγκριση από τις αρμόδιες Υπηρεσίες του Υπουργείου Περιβάλλοντος, 
Χωροταξίας και Δημοσίων Έργων εκτελόυνται με τη χρήση και τους 
όρους και περιορισμούς δόμησης με τους οποίους εκδόθηκαν. 

Γ. Εντός της Ζ.Ο.Ε. (περιοχές 1 και 2) απαγορεύονται τα εξής: 

1. Κάθε παρέμβαση στις παρόχθιες περιοχές υδρόβιας βλάστησης 
καθώς και στα στόμια επικοινωνίας των λιμνών με την θάλασσα. 

2. Κάθε παρέμβαση στις δασοσυστάδες που υπάρχουν. 

3. Κάθε παρέμβαση στα αποστραγγιστικά αυλάκια δηλαδή επέκτασή 
τους, διάνοιξη νέων, εκβάθυνση κ.λπ. 

Επιτρέπεται μόνο η συντήρηση των ήδη υπαρχόντων με ευθύνη της 
■οικείας Δ/νσης Γεωργίας. 

4. Έργα διαμόρφωσης στην παραλία. 

5. Δημιουργία δικτύων υποδομής (διάνοιξη νέων δρόμων κ.λπ.). 
Επιτρέπονται μόνο τα αναγκαία δίκτυα για την λειτουργία του ιχθυο¬ 
τροφείου. 

6. Η απόρριψη στερεών, υγρών και αερίων αποβλήτων, λυμμάτων 


κ.λπ. στην χερσαία περιοχή και στην θαλάσσια περιοχή σε απόσταση 
1.500 μέτρων από την ακτή. 

7. Η επαγγελματική αλιεία στις λιμνοθάλασσες (στις εκτός ιχθυοτρο¬ 
φείου περιοχές). 

8. Η επαγγελματική αλιεία στην θαλάσσια περιοχή και σε απόσταση 
μικρότερη των 1000 μέτρων από την ακτή. 

9. Η διέλευση μηχανοκινήτων σκαφών στην θαλάσσια περιοχή σε 
απόσταση μικρότερη των 500 μέτρων από την ακτή. 

10. Η απόρριψη στερεών ή υγρών αποβλήτων στα ρέμματα και στα 
αποστραγγιστικά αυλάκια που εκβάλλουν μέσα στην προστατευόμενη 
περιοχή. 

Η ίδια απαγόρευση ισχύει για όλο το μήκος των εκβολών των ρεμμά- 
των (Ξεριά κ.α.) και για βάθος από την ακτή 500 μέτρων. 

11. Οι γεωτρήσεις και η άντληση νερού, εάν από υδρογεωλογική με¬ 
λέτη δεν καθορίζονται οι όροι άντλησης ώστε να μην επηρεάζεται η 
στάθμη των νερών στις λιμνοθάλασσες. 

12. Το κυνήγι σε ολόκληρη την περιοχή προστασίας ώστε να διαφυ¬ 
λαχθεί η παρουσία των ειδών ορνιθοπανίδας μεταναστευτική και μη. 

13. Η χρήση λιπασμάτων και φυτοφαρμάκων χωρίς διαρκή έλεγχο 
της χρήσης τους από την οικεία Δ/νση Γεωργίας, ώστε να τηρούνται τα 
όρια των διαφόρων φυσικοχημικών παραμέτρων του νερού στις λιμνο¬ 
θάλασσες. 

Άρθρο 4. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 

ΔΗΜΟΣΙΟΝ ΕΡΓΟΝ 

ΚΩΣΤΑΣ I. ΛΙΑΣΚΑΣ 

Εγκριση μεταφοράς συντελεστή δόμησης διατηρητέου ακινήτου, που 

βρίσκεται εντός του εγκεκριμένου ρυμοτομικού σχεδίου του δήμου 

Αθηναίων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.880/1979 «Περί καθορισμού ανωτάτου 
ορίου συντελεστού δομήσεως κ.λπ.» (Α' 58) και ειδικότερα το άρθρο 2. 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος, (Α' 57) και ειδικότερα τα 
άρθρα 2, 3 και 7 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (Α' 137) και ειδικότερα το άρθρο 23 παρ. 1. 

_ 6· Την υπ αριθ. 12479/12.4.1989 πράξη συναίνεσης, των Πηνε¬ 
λόπης συζ. Γεωργίου Μανουσάκη η οποία ενεργεί ως ειδική πληρεξού¬ 
σια αντιπρόσωπος και αντίκλητος της Ιωσηφίνας Μανουσάκη του Γε¬ 
ωργίου, των Δημητρίου Μανουσάκη του Γεωργίου, Μανούσου Μανου¬ 
σάκη του Εμμανουήλ, Μαρίας - Αγγέλας Μανουσάκη του Εμμανουήλ, 
Μαρίας Μανουσάκη του Νικολάου και Μανούσου Μανουσάκη του Νικο¬ 
λάου. 

7. Την υπ αριθ. 270/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος: 

8. Την υπ’ αριθ. 59950/6.10.1989 απόφαση του Υπουργείου Περι- 
3αλλοντος Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

9. Την κατόπιν αυτοψίας της υπαλλήλου Νικολέττας Χριστοφίλου 

επιβεβαίωση των εμπλεκομένων στον υπολογισμό του μεταφερόμενου 
συντελεστή δόμησης στοιχείων του ακινήτου που βρίσκεται στην οδό 
Ευριπίδου 10 εντός του ρυμοτομικού σχεδίου του δήμου Αθηναίων με 
τρόταση του Υπουργού Περιβάλλοντος Χωροταξίας και Δημοσίων Έρ- 
{■ων, αποφασίζουμε: ' 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 


βαρυνόμενου) το οποίο έχει χαρακτηρισθεί ως διατηρητέο με την υπ’ 
αριθ. 60626/4526/30.9.1987 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων (Δ/1029) και το οποίο βρί¬ 
σκεται εντός του ρυμοτομικού σχεδίου δήμου Αθηναίων επί της οδού 
Ευριπίδου 10, του οποίου αποκλειστικοί κύριοι τυγχάνουν οι παραπάνω 
αιτούντες τη μεταφορά του συντελεστή δόμησης Μανούσος Ε. Μανου- 
σάκης, Μαρία Αγγέλα Μανουσάκη, Μανούσος Ν. Μανουσακης, Δημή- 
τριος Γ. Μανουσάκης, Ιωσηφίνα Γ. Μανουσάκη και Μαρία Ν. Μανου¬ 
σάκη, όπως το βαρυνόμενο ακίνητο φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθ. 22559/1990 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 


2. Τα ειδικότερα στοιχεία του βαρυνόμενου ακινήτου και της μεταφο¬ 
ράς του συντελεστή δόμησης είναι τα εξής: 
α) Εμβαδόν ακινήτου: 193,20 τ.μ. 
β) Ποσοστό κάλυψης: 70%. 

γ) Συντελεστής δόμησης βάσει του οποίου πραγματοποιείται η μετα¬ 
φορά: 5,40. 

δ) Δομήσιμες επιφάνειες που «αντιστοιχούν σ’ αυτό είναι: 

193,20X5,40=1043,28 τ.μ; 

ε)Δομημένη επιφάνεια: 443,82 τ.μ. (189,20 τ.μ. στο ισόγειο 84,67 
τ.μ. στον ημιόροφο και 169,95 τ.μ. στον Α’ όροφο. 


στ) Μεταφερόμενη δομήσιμη επιφάνεια: 599,45 τ.μ. (1043,28 - 
443,82) από ορόφους. 


Άρθρο 2. 

Εγκρίνεται η χορήγηση τίτλων μεταφοράς συντελεστή δόμησης στο 
όνομα των παραπάνω ιδιοκτητών για συνολικό εμβαδόν 599,46 τ.μ. 

Άρθρο 3. 

Η ισχύς τ«>υ παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβιάλλοντος Χωροτιχζίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατιχγματος. 

Αθήνα, 16 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & 

ΔΗΜΟΣΙΟΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

